
	[bookmark: nev]ZSOLDOS GÁBOR
zsoldos0724@gmail.com
fizika - földrajz tanárszak
Osztatlan, 11. félév
Eötvös Loránd Tudományegyetem
Természettudományi Kar
	
[bookmark: _GoBack]






Témavezető:
	Makádi Mariann
mestertanár, ELTE TTK




A stratégiai gondolkodás fejlesztésének terve a földrajz tantárgyhoz kapcsolódóan

Kulcsszavak: földrajz szakmódszertan, gondolkodásfejlesztés, stratégiai gondolkodás

Dolgozatom célja a kutatásom eredményeire támaszkodva olyan feladatok létrehozása, amelyek
által fejleszthető a tanulók stratégiai gondolkodása érdekes és hasznos földrajzi példák
segítségével. Fő kérdésem, hogy hogyan fejleszthető ez a gondolkodásmód a földrajztanítás
tanulás folyamatában. A cél elérése érdekében feldolgoztam a nemzetközi és a hazai
szakirodalmat. A vonatkozó nemzetközi szakirodalom áttekintését követően a hazai
szakmódszertani források feldolgozása során azokra a kutatásokra fókuszáltam, amelyekben
fontos szerepük van a különböző gondolkodási műveleteknek és a gondolkodás egymásra
hierarchikusan épülő szintjeinek.
Saját kutatásomnak két célcsoportja volt: az aktívan földrajzot tanító tanárok és a 7–10.
évfolyamon földrajzot tanuló diákok. A kutatás azt vizsgálta, hogy milyen feladatok segítségével
tanulnak földrajzot, illetve hogy megjelennek-e a stratégiai gondolkodás egyes elemei a tanítás
tanulás folyamatában. A kutatás válaszai alapján két korosztály számára egy-egy fejlesztési tervet
dolgoztam ki, amely segítségével fejleszthető a tanulók stratégiai gondolkodása a földrajztanítás
keretében. A fejlesztési terv a kerettanterv egyes témaköreihez kapcsolódó feladatokat tartalmaz.
Minden feladat a stratégiai gondolkodás valamely műveleti szintjéhez kapcsolódik. Végül pedig
összegzem a stratégiai gondolkodás fejlesztési tervében szereplő kipróbált feladatok
tapasztalatait.



